Ինգվիլդ Օսթբերգ

Ինգվիլդ Օսթբերգ () (), նորվեգացի դահուկորդուհի է, օլիմպիական խաղերի կրկնակի հաղթող, 2015 թվականին աշխարհի չեմպիոն  թիմային սպրինտում, բազմակի հաղթող և մրցանակակիր է Աշխարհի գավաթի մրցափուլերում։ Ունիվերսալ է, հաջող հանդես է գալիս հեռահար և սպրինտերային մրցավազքերում։

Կենսագրություն

Ընտանիք 

Ինգվիլդ Օսթբերգը ծնվել է 1990 թվականի նոյեմբերի 9-ին Նորվեգիայի հարավում գտնվող  Իյվիկ քաղաքում։ Նրա ընտանիքը հայտնի է իր սպորտային ավանդույթներով։ Օսթբերգի տատիկը՝ Վալբորգ Օսթբերգը հաղթել է 1997 թվականին երկրորդ կանանց Բիրկենբեյներենտյան 54 կմ երկարությամբ մրցավազքը։ Այս մրցավազքը հետագայում երեք անգամ կարողացել է հաղթել նրա մայրը՝ Մարթե Ֆլյուգստադը (1989, 1997 և 2002 թվականներին)։ Հայրը՝ Հելդիգ Օսթբերգը և եղբայրը Էյվինդը, նույնպես լրջորեն զբաղվել են դահուկավազքով։

Մարզական կարիերա

Սկիզբ 

2007 թվականին Օսթբերգը իր պրոֆեսիոնալ կարիերան սկսեց, մասնակցելով Սկանդինավիայի գավաթին (58-րդ հորիզոնականը մասս-մեկնարկում)։

Նրա առաջին լրջագույն հաջողությունը դարձավ 2008 թվականի Աշխարհի պատանեական առաջնությունը։ Անցկացնելով ոչ վատ սպրինտ (11-րդ տեղը), այնուհետև դարձավ 2-րդը 5 կմ մրցավազքում, 4-րդը մասս-մեկնարկում և 1-ինը կանանց թիմային 4x3.3 կմ էստաֆետում։ 2008 թվականի մարտի 5-ին տեղի ունեցավ նրա նորամուտը Աշխարհի գավաթում։ Սպրինտում նորվեգական Դրամենում նա չկարողացավ անցնել որակավորման փուլը, զբաղեցնելով 31-րդ հորիզոնականը։

2008/2009 մրցաշրջան 

2008/2009 մրցաշրջանը Ինգվիլդը սկսեց ֆիննական Կուսամոյում դահուկավազքի աշխարհի գավաթի երկու մրցավազքերով։ Չհասնելով էական արդյունքների (37-րդ տեղը սպրինտում և 30-րդ 10 կմ դասականում) Ինգվիլդը կենտրոնացավ ազգային մրցավազքերի վրա։ Այստեղ նա կարողացավ հաղթել մի քանի մրցավազքեր Սկանդինավիայի գավաթում (10 կմ դասական) և դառնալ չեմպիոն երկրի մասս-մեկնարակում։

2009 թվականի աշխարհի երիտասարդական առաջնությունը դարձավ «Ինգվիլդ Օսթբերգի անվան առաջնություն», քանի որ նա այստեղ նվաճեց բոլոր չորս մրցավազքերը։

Երեք օր անց չեխական Լիբերեցում նա առաջին անգամ հայտնվեց Նորվեգիայի հավաքականի կազմում աշխարհի առաջնությանը։ Արդյունքը 5-րդ հորիզոնական էր թիմային սպրինտում և 36-րդ տեղը մասս-մեկնարկում։

2009/2010 մրցաշրջան 

Հերթական մրցաշրջանը Ինգվիլդը սկսեց բավական ուշ, դեկտեմբերի կեսերին։ Իսկ Աշխարհի գավաթի մրցափուլերին առաջին անգամ մասնակցեց հունվարի կեսերին էստոնական Օտեպյաեում։ Զբաղեցրեց 14-րդ տեղը 10 կմ դասական և 29-րդ տեղը սպրինտ մրցավազքերում։

Աշխարհի երիտասարդական առաջնությունում Ինգվիլդը չկարողացավ գրանցել անցած տարվա հաջողությունները, սակայն փայլուն արդյունք գրանցեց՝ 2 ոսկի (հետապնդում և էստաֆետ) և 2 արծաթ (5 կմ և սպրինտ)։

Այնուհետև հիմնականում մասնակցել է ազգային մրցավազքերում, գործնականում միշտ հայտնվելով պատվո հարթակի վրա, և առանց էական հաջողությունների աշխարհի գավաթի մի շարք մրցավազքերում։

2010/2011 մրցաշրջան 

2010/2011 մրցաշրջանը Օսթբերգի համար դարձավ առաջին մրցաշրջանը, որում նա մասնակցեց ամբողջովին Աշխարհի գավաթի մրցափուլերին։  Nordic Opening-ում զբաղեցրեց 22-րդ հորիզոնականը, Տուր դե Սքիյում 14-րդ հորիզոնականը, իսկ Աշխարհի գավաթի եզրափակչում 28-րդ հորիզոնականը։

Աշխարհի գավաթի ընդհանուր հաշվարկում Օսթբերգը դարձավ 25-րդը  (28-րդ հորիզոնականը հեռահար տարածություններում և 22-րդը սպրինտում)։

2011/2012 մրցաշրջան 

2011/2012 մրցաշրջանում Օսթբերգը շարունակում է առաջադիմել։ 2011 թվականի դեկտեմբերի 18-ին սլովենական Ռոգլայում  Աշխարհի գավաթի մրցափուլում Օսթբերգը բավական մոտ էր, որպեսզի սպրինտում տեղ զբաղեցնի պատվո հարթակի վրա, բայց դարձավ 4-րդը։

2012 թվականի փետրվարի 12-ին Օսթբերգը չեխական Նովե Մեստոյում առաջին անգամ բարձրացավ պատվո հարթակ, դառնալով 3-րդը էստաֆետում։

Աշխարհի գավաթի ընդհանուր հաշվարկում դարձավ 19-րդը (20-րդ հորիզոնականը հեռահար տարածություններում և 8-րդը սպրինտում)։

Թիմային հաղթանակ

 6 հաղթանակ– (4 , 2 ) 
 11 պատվո հարթակ– (7 , 4 )

Աշխարհի գավաթ

Օլիմպիական խաղեր
 3 մեդալ – (2 ոսկի, 1 արծաթ)

Աշխարհի առաջնության արդյունքներ 
 1 մեդալ – (1 ոսկի)

Ծանոթագրություններ  

Նորվեգացի դահուկավազորդուհիներ